 ÍSL 3LF03CTS

***Sjálfstætt fólk***eftir Halldór Laxness í leikgerð Símonar Birgissonar, Ólafs Egils Egilssonar og Atla Rafns Sigurðssonar.

Sjálfstæður maður ætti betur við sem titill á þessu leikriti. Það er aðeins hann Bjartur í Sumarhúsum sem vill lifa þessu sjálfstæða lífi. Fjölskyldan vill ekkert hafa með þennan sjálfstæða lífsstíl. Enda er þessi afskekt lífsstíll langt út á landi afar óhollur upp á andlega máta. Bjartur var persónugerður afar vel í byrjun leikritsins. Hann var gerður að þessari sterku persónu sem að var sjálfstæð og átti að geta sigrað heiminn og geta fengið alla hamingju sína á sinn eiginn máta. En Bjartur byrjaði snemma að sýna merki um geðveiki og spilltar hugsanir. Það hafði mikil áhrif að sjá svona sterkan persónuleika og sjálfstæðan mann verða geðveikan vegna þess að hann bjó við afskektar aðstæður og fátæklega menningu. Það sýnir hvað einsemdin getur étið mann að innan. Sviðsmyndin var allt of opin og einhæf. Meiri króka og skot hefði mátt hafa á sviðinu og leikritið hefði mátt gerast á öðrum stöðum heldur en bara í Sumarhúsum hjá Bjarti. Leikbúningar voru afar vel gerðir, þau líktust mjög gömlum fötum. Hinsvegar fínu fötin hjá fólkinu voru alveg eins og nútíma jakkaföt, sem að dró afar mikið úr gamaldags andrúms loftinu. Leikmunir voru ýtarlega gerðir og stóðust leikhúsmuna væntingar. Það voru nútímatengsl í leikritinu sem að getur verið skemmtlegt en í leikritinu Sjálfstæðu Fólki eru þau gerð að mínu mati á kolvitlausum tíma og með vitlausum hætti. Í fyrsta lagi er þau sett fram með miklum látum og hljóð upphækkunum með undirspili eins og leikritið væri að færast yfir í nútímann. Allir eru komnir í nútímaföt og tala með nútíma hætti. Ástæðan fyrir því að þetta er gert með vitlausum hætti er útaf því að þetta gerist í miðju leikriti, og stuttu eftir þetta fer leikritið aftur tilbaka í tímann. Þá er búið að eyðileggja þessa gamaldags ímynd á persónum og sögunni. Ef að svona stórar tímabreytingar á að gera á leikriti verður að gera þær í lokin og enda í nútímanum annars er búið að eyðileggja gamaldags persónurnar þegar farið er aftur í tímann. Annars finnst mér leikritið í alla aðra staði vel gert.

**Hrafn Logi Hermannsson**